wickkiey/tamil-wikipedia-chunked huggingface dataset:
# நாடாளுமன்ற விவகாரங்கள் அமைச்சகம், இந்தியா

## அமைச்சகத்திற்கு ஒதுக்கப்பட்ட பணிகள்

- நாடாளுமன்றத்தின் இரு அவைகளின் கூட்டம் மற்றும் ஒத்திவைப்பு தேதிகள், மக்களவை கலைப்பு, நாடாளுமன்றத்தில் இந்தியக் குடியரசுத் தலைவர் உரையை கவனித்தல்.
- இரு அவைகளிலும் சட்டம் இயற்றதல் மற்றும் பிற அலுவல் பூர்வ பணிகளை திட்டமிடல் மற்றும் ஒருங்கிணைப்பு செய்தல். * உறுப்பினர்களால் அறிவிக்கப்பட்ட பிரேரணைகளை விவாதிப்பதற்கு பாராளுமன்றத்தில் நேரத்தை ஒதுக்குதல்.
- பாராளுமன்றத்தில் பிரதிநிதித்துவப்படுத்தும் பல்வேறு கட்சிகள் மற்றும் குழுக்களின் தலைவர்கள் மற்றும் கொறடாகளுடன் தொடர்பு கொள்ளுதல். சட்ட மசோதாக்களில் தேர்ந்தெடுக்கப்பட்ட மற்றும் கூட்டுக் குழுக்களின் உறுப்பினர்கள் பட்டியல் தயாரித்தல்.
- நாடாளுமன்றக் குழுக்கள் மற்றும் பிற அமைப்புகளில் நாடாளுமன்ற உறுப்பினர்களை நியமித்தல். பல்வேறு அமைச்சகங்களுக்கான நாடாளுமன்ற உறுப்பினர்களின் ஆலோசனைக் குழுக்களின் செயல்பாடுகளை கவனித்தல்.
- பாராளுமன்றத்தில் அமைச்சர்கள் வழங்கிய உறுதிமொழிகளை நடைமுறைப்படுத்துவதை கண்காணித்தல்.
- பாராளுமன்றக் குழுக்களால் செய்யப்பட்ட பொதுவான விண்ணப்பத்தின் பரிந்துரைகளின் மீது அமைச்சகங்களின் நடவடிக்கைகளின் ஒருங்கிணைப்பு செய்தல்.
- லோக்சபாவில் மற்றும் ராஜ்யசபாவில் சிறப்பு குறிப்புகள் மூலம் நடைமுறை மற்றும் வணிக நடத்தை விதிகளின் விதி 377 இன் கீழ் எழுப்பப்பட்ட விஷயங்களில் கொள்கையை தீர்மானித்தல் மற்றும் பின்தொடர்தல் நடவடிக்கை. அமைச்சகங்கள்/துறைகளில் பாராளுமன்றப் பணிகளைக் கையாள்வதற்கான கையேடு தயாரித்தல்.
- பாராளுமன்றச் சட்டம், 1953 (20 இன் 1953) அதிகாரிகளின் சம்பளம் மற்றும் கொடுப்பனவுகள் மற்றும் பாராளுமன்ற உறுப்பினர்களின் சம்பளம், கொடுப்பனவுகள் மற்றும் ஓய்வூதியங்களை வழங்குதல். பாராளுமன்றத்தில் எதிர்க்கட்சித் தலைவர்கள், அங்கீகரிக்கப்பட்ட கட்சிகள் மற்றும் குழுக்களின் தலைவர்கள் மற்றும் தலைமைக் கொறடாக்கள் சம்பளம் வழங்குதல்.
# நாடாளுமன்ற விவகாரங்கள் அமைச்சகம், இந்தியா

## இதனையும் காண்க

- இந்திய அரசு அமைச்சகங்களின் பட்டியல்
# எச். கே. குமாரசாமி

**எச். கே. குமாரசாமி** (*H. K. Kumaraswamy*)(பிறப்பு ), என்பவர் இந்திய அரசியல்வாதியும் ஆறு முறையாக கருநாடக சட்டமன்ற உறுப்பினராக உள்ளவரும் ஆவார். இவர் 2018ஆம் ஆண்டு நிலவரப்படி, சகலேஷ்பூர் சட்டமன்றத் தொகுதியில் தொடர்ந்து மூன்று முறை சட்டமன்ற உறுப்பினராக இருந்துள்ளார். இவர் ஜனதா தளம் நாடாளுமன்ற வாரிய தலைவராகவும் உள்ளார்.  
குமாரசாமி ஜனதா தளம் (சமயச்சார்பற்ற) கட்சியின் மாநிலத் தலைவராகவும், மற்றும் கருநாடக அரசாங்கத்தில் பெண்கள் மற்றும் குழந்தைகள் நலத்துறை அமைச்சராகவும் பணியாற்றியுள்ளார்.
# எச். கே. குமாரசாமி

## தனிப்பட்ட வாழ்க்கை

குமாரசாமி சி. டி. சஞ்சலா குமாரியை மணந்தார். இவருக்கு ஒரு மகன் மற்றும் இரண்டு மகள்கள் உள்ளனர்.
# சகலேஷ்பூர் சட்டமன்றத் தொகுதி

**சகலேஷ்பூர் சட்டமன்றத் தொகுதி** (*Sakleshpur Assembly constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும்.  
இது ஹாசன் மாவட்டத்தின் ஒரு பகுதியாகும் மற்றும் பட்டியல் சாதியினருக்கு ஒதுக்கப்பட்ட தொகுதி ஆகும்.
# சகலேஷ்பூர் சட்டமன்றத் தொகுதி

## சட்டப் பேரவை உறுப்பினர்கள்

ஆதாரம்:
| ஆண்டு | சட்டமன்ற உறூப்பினர் | கட்சி |  |
| --- | --- | --- | --- |
| 1962 | எஸ். ஏ.வ சன்னா செட்டி | இந்திய தேசிய காங்கிரசு |  |
| 1967 | கே. பி. சிக்கேகவுடா | சுதந்திரா கட்சி |  |
| 1972 | கே. எம். ருத்ரப்பா | இந்திய தேசிய காங்கிரசு |  |
| 1978 | ஜே.டி.சோமப்பா |  |  |
| 1983 |  |  |  |
| 1985 | பி. டி. பசவராஜ் | ஜனதா கட்சி |  |
| 1989 | பி ஆர் குருதேவ் | இந்திய தேசிய காங்கிரசு |  |
| 1994 | பி. பி. சிவப்பா | பாரதிய ஜனதா கட்சி |  |
| 1999 |  |  |  |
| 2004 | எச். எம். விசுவநாத் | ஜனதா தளம் (சமயச்சார்பற்ற) |  |
| 2008 | எச். கே. குமாரசாமி |  |  |
| 2013 |  |  |  |
| 2018 |  |  |  |
| 2023 | சிமெண்ட் மஞ்சு | பாரதிய ஜனதா கட்சி | } |
# சகலேஷ்பூர் சட்டமன்றத் தொகுதி

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- ஹாசன் மாவட்டம்
# மாரியப்பன் பெருமாள்

**மாரியப்பன் பெருமாள்** (*Mariappan Perumal*) என்பவர் முன்னாள் மலேசிய இணை ஒலிம்பிக் விளையாட்டு பாரம் தூக்கும் வீரர் ஆவார். இவர் 1988 கோடைக்கால இணை ஒலிம்பிக் மற்றும் 1992 கோடைக்கால இணை ஒலிம்பிக் ஆகியவற்றில் வெண்கலம் வென்றுள்ளார். மலேசியாவின் முதல் இணை ஒலிம்பிக் பதக்கத்தையும் வென்றவர் என்ற பெருமையினைப் பெறுகின்றார்.
# கௌரி முன்ஜால்

**கௌரி முன்ஜால்** என்பவர் இந்திய திரைப்பட நடிகையாவார். 2005 இல் விவி விநாயக் எழுதி இயக்கிய தெலுங்குத் திரைப்படமான பண்ணியில் நடித்தமைக்காக அறியப்படுகிறார். தமிழ் மொழியில் சிவாஜி கணேசன் பேரன் சிவாஜி தேவ்விற்கு நாயகியாக சிங்கக்குட்டி திரைப்படத்தில் நடித்திருந்தார்.
# கௌரி முன்ஜால்

## திரைப்படவியல்

| 2005 | *பண்ணி* | மகாலட்சுமி சோமராஜு | தெலுங்கு மொழி |
| --- | --- | --- | --- |
| *நம்ம பசவா* | கௌரி | கன்னடம் |  |
| 2006 | *ஸ்ரீ கிருஷ்ணா 2006* | இந்து | தெலுங்கு |
| *கோபி* | வாசு | கன்னடம் |  |
| *கோபி - கொட மீதா பில்லி* | லட்சுமி | தெலுங்கு |  |
| 2007 | *பூகைலாஸ்* | தெலுங்கு | சிறப்புத் தோற்றம் |
| *தொட்டால் பூ மலரும்* | அஞ்சலி | தமிழ் |  |
| *கந்தான மானே* | கௌரி | கன்னடம் |  |
| 2008 | *சிங்கக்குட்டி* | அஞ்சலி | தமிழ் |
| *கௌசல்யா சுப்ரஜா ராமா* | கௌசல்யா ரவி | தெலுங்கு |  |
| 2009 | *ஜாஜி மல்லிகே* | உமா | கன்னடம் |
| *மஸ்த் மஜா மாடி* | அவராகவே | கன்னடம் | சிறப்புத்தோற்றம் |
| *பங்காரு பாபா* | தெலுங்கு |  |  |
| *பல்லேரி மாணிக்கம்* | சரயு சர்மா | மலையாளம் |  |
| 2011 | *ரேஸ்* | ஸ்வேதா | மலையாளம் |
| *ஹோரி* | கன்னடம் |  |  |
# சாமராஜநகர் சட்டமன்றத் தொகுதி

**சாமராஜநகர் சட்டமன்றத் தொகுதி** (*Chamarajanagar Assembly constituency*) என்பது இந்தியாவின் கருநாடக சட்டமன்றத் தொகுதிகளில் ஒன்றாகும். இது சாமராஜநகர் மக்களவைத் தொகுதியின் ஒரு பகுதியாகும்.
# சாமராஜநகர் சட்டமன்றத் தொகுதி

## சட்டமன்ற உறுப்பினர்கள்

| 1967 | எஸ். புட்டசாமி | சுயேச்சை |
| --- | --- | --- |
| 2018 | சி. புட்டாரங்காசெட்டி | இந்திய தேசிய காங்கிரசு |
| 2023 |  |  |
# சாமராஜநகர் சட்டமன்றத் தொகுதி

## தேர்தல் முடிவுகள்

### 1967 சட்டமன்ற தேர்தல்

- எஸ். புட்டசுவாமி (சுயேச்சை): 17,948 வாக்குகள்
- எம். சி. பசப்பா (இதேகா): 16,686
# சாமராஜநகர் சட்டமன்றத் தொகுதி

## மேலும் பார்க்கவும்

- கர்நாடக சட்டமன்ற தொகுதிகளின் பட்டியல்
# குஞ்சிராமாயணம் (திரைப்படம்)

**குஞ்சிராமாயணம்** என்பது 2015 ஆம் ஆண்டு வெளியான இந்திய மலையாள மொழி நகைச்சுவைத் திரைப்படமாகும். இதனை பாசில் ஜோசப் இயக்கியுள்ளார். தீபு பிரதீப் வசனம் எழுதியுள்ளார். ஜஸ்டின் பிரபாகரன் இசையமைத்திருந்தார். இப்படத்தில் வினீத் சீனிவாசன், தயான் சீனிவாசன் மற்றும் அஜூ வர்கீஸ் ஆகியோர் முக்கிய வேடங்களில் நடித்துள்ளனர். குஞ்சிராமாயணம் 28 ஆகஸ்ட் 2015 அன்று வெளியிடப்பட்டது.  
3 கோடி ரூபாய் செலவில் எடுக்கப்பட்ட இப்படம் வெளியான 14 நாட்களில் 6 கோடி ரூபாய் வசூலித்துள்ளது. ஏசியாநெட் சாட்டிலைட் உரிமையை வாங்கியுள்ளது.
# சிசா

***சிசா*** (*Cissa*) என்பது ஒப்பீட்டளவில் குறுகிய வால் கொண்ட மேக்பை பறவைப் பேரினமாகும். இது சில சமயங்களில் வேட்டையாடும் சிசா என்று அழைக்கப்படுகிறது. இப்பேரினப் பறவைகள் வெப்பமண்டல மற்றும் மிதவெப்ப மண்டல தென்கிழக்காசியா மற்றும் இதனை ஒட்டிய பகுதிகளின் காடுகளில் வாழ்கின்றன. நான்கு சிற்றினங்கள் பிரகாசமான சிவப்பு நிற அலகுடன், பச்சை நிற இறகுகள், கருப்பு முகமூடி மற்றும் பழுப்பு இறக்கைகளுடன் மிகவும் காணப்படும்.  
குறைந்த கரோட்டினாய்டு உணவின் காரணமாக வளரிட பறவைகள் பெரும்பாலும் நீலம் அல்லது ஊதா நிறத்தில் காணப்படும்.  
இவை ஊனுண்ணி வகையின. இவற்றின் முக்கியமான உணவாக கணுக்காலிகள் மற்றும் சிறிய முதுகெலும்பிகளை உள்ளன.  
1826ஆம் ஆண்டில் ஜெர்மன் விலங்கியல் வல்லுநரான பிரெட்ரிக் பாய் என்பவரால் பொதுவான பச்சை மாக்பை (*சிசா சினென்சிசு*) மாதிரி சிற்றினமாக அறிமுகப்படுத்தப்பட்டது. *சிசா* என்ற பெயர் பண்டைக் கிரேக்க *கிசாவிலிருந்து* வந்தது. இதன் பொருள்"மேக்பை" ஆகும்.  
*சிசா* பேரினத்தில் நான்கு சிற்றினங்கள் உள்ளன:
| பொதுவான மற்றும் இருசொற் பெயர்கள் | படம் | விளக்கம் | சரகம் |
| --- | --- | --- | --- |
| பச்சை மேக்பை
(*சிசா சினென்சிசு*) | பொதுவான பச்சை மேக்பை நீண்ட வால் இறகுகள், கோடிட்ட கருப்பு மற்றும் வெள்ளை மூன்றாம் நிலைகள் மற்றும் ஒரு நுட்பமான மஞ்சள் முகட்டினை கொண்டிருக்கும். | கீழ் இமயமலை முதல் தென்கிழக்கு ஆசியாவின் பிரதான நிலப்பகுதி, அத்துடன் போர்னியோ மற்றும் சுமத்ரா |  |
| இந்தோசீனா பச்சை மேக்பை
(*சிசா கைபோலூகா*) | இந்த பேரினத்தின் தனித்துவமானது, இந்தோசீனா பச்சை மேக்பை மஞ்சள் நிற அடிவயிற்றைக் கொண்டுள்ளது | தென்கிழக்காசியா மற்றும் சீனாவின் அருகிலுள்ள பகுதிகள் |  |
| சாவகம் பச்சை மேக்பை
(*சிசா தலசினா*) | சாவகம் பச்சை மேக்பை குட்டையான வால் மற்றும் வெள்ளை மூன்றாம் நிலை இறகுகளைக் கொண்டது | சாவகம் |  |
| போர்னியன் பச்சை மேக்பை
(*சிசா ஜெப்ரி*) | போர்னியன் பச்சை மேக்பை சிற்றினம் மற்ற சிற்றினங்களைப் போலவே தோற்றமளிக்கின்றன. வெள்ளை நிறக் கருவிழிகளைக் கொண்டுள்ளன | போர்னியோ | } |
# வார்ப்புரு:Cast list/doc

This template is for use in a cast list in the body of an article. Based on Template:Columns-list, but different in that the column width is hard-coded to 25 em, which was agreed upon here.
# வார்ப்புரு:Cast list/doc

## Use

This template uses CSS3 multiple column layout and is not supported by all Web browsers.
# வார்ப்புரு:Cast list/doc

## Use

### Examples

Here is an example:
<syntaxhighlight lang=text>
</syntaxhighlight>  
which would render as:
# வார்ப்புரு:Cast list/doc

## Use

### TemplateData

<templatedata>
{
"params": {
"1": {
"label": "Cast",
"required": true,
"type": "content",
"description": "Cast listing",
"example": "See template documentation for example"
},
"2": {
"deprecated": "Please use unnamed parameter 1 \"Cast\" instead of this"
},
"gap": {
"label": "Gap",
"description": "Specifies the space between the content of adjacent columns, in any valid CSS width unit",
"example": "2em",
"type": "string",
"default": "1em"
},
"rules": {
"label": "Rules",
"description": "Adds vertical lines (\"rules\") between the columns if set to \"yes\"",
"type": "string",
"suggestedvalues": [
"yes"
]
},
"small": {
"label": "Small",
"description": "Sets font size to 90% if set to \"yes\"",
"type": "string",
"suggestedvalues": [
"yes"
]
},
"style": {
"label": "Style",
"description": "CSS styling to apply to the columns",
"example": "column-count:3"
}
}
}
</templatedata>
# பிரேந்திர பிரசாத் பைசியா

**பிரேந்திர பிரசாத் பைசியா** (*Birendra Prasad Baishya*) அசாம் மாநிலத்தைச் சேர்ந்த அசாம் கண பரிசத் கட்சியினைச் சார்ந்த அரசியல்வாதி ஆவார். இவர் 1996 ஆம் ஆண்டு இந்திய நாடாளுமன்ற மக்களவைத் தேர்தலில் மங்கள்தோய் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். இவர் மத்திய அரசின் எஃகு மற்றும் சுரங்கத்துறை அமைச்சராக இருந்துள்ளார். இவர் 2008-ல் மாநிலங்களவை உறுப்பினராகத் தேர்ந்தெடுக்கப்பட்டு 2014 வரை பணியாற்றிய பின், மீண்டும் சூன் 2019-ல் மாநிலங்களவை உறுப்பினராகத் தேர்ந்தெடுக்கப்பட்டார்.  
பைசியா இந்திய பளுதூக்குதல் கூட்டமைப்பின் தலைவராகவும் உள்ளார்.
# பெங்களூரு நகரப் பல்கலைக்கழகம்

**பெங்களூரு நகரப் பல்கலைகழகம்** (*Bengaluru City University*) இந்தியாவின் கர்நாடக மாநிலம் பெங்களூருவில் அமைந்துள்ள ஒரு மாநில பல்கலைக்கழகம் ஆகும். முன்னதாக பெங்களூரு மத்தியப் பல்கலைக்கழகம் என்ற பெயரால் அழைக்கப்பட்டது. 2017-ஆம் ஆண்டில் உருவாக்கப்பட்டு 2020-ஆம் ஆண்டில் மறுபெயரிடப்பட்டது.
# பெங்களூரு நகரப் பல்கலைக்கழகம்

## வரலாறு

பெங்களூரு பல்கலைக்கழகம் பிரிக்கப்பட்டதைத் தொடர்ந்து 2017 ஆம் ஆண்டு இப்பல்கலைக்கழகம் உருவாக்கப்பட்டது. பல்கலைக்கழக விசுவேசுவரய்யா பொறியியல் கல்லூரியின் முன்னாள் மாணவரும் கல்லூரியின் முதல்வருமான முனைவர் கே.ஆர். வேணுகோபால் பெங்களூரு பல்கலைக்கழகத்தை மூன்றாகப் பிரிப்பதற்காக கர்நாடக அரசின் சிறப்பு அதிகாரியாக இருந்தார். பெங்களூரு பல்கலைக்கழகத்தை பெங்களூரு பல்கலைக்கழகம், பெங்களூரு நகர பல்கலைக்கழகம் மற்றும் பெங்களூரு வடக்கு பல்கலைக்கழகம் என மறுசீரமைப்பதற்கான அறிக்கையை 26 மார்ச் 2015 ஆம் ஆண்டு மார்ச்சு மாதம் 26 ஆம் தேதியன்று இவர் சமர்ப்பித்தார். 2020 ஆம் ஆண்டில் பல்கலைக்கழகத்தின் பெயர் மாற்றப்பட்டது இப்பல்கலைக்கழகத்தின் முதல் துணைவேந்தர் எசு. இயபேட்டு ஆவார். நரசிம்ம மூர்த்தி நவம்பர் 2020 இல் இவருக்குப் பதிலாக இடைக்கால துணைவேந்தராக நியமிக்கப்பட்டார் பின்னர் ஏப்ரல் 2021 இல் லிங்கராசா காந்தி நியமிக்கப்பட்டார்.
# பெங்களூரு நகரப் பல்கலைக்கழகம்

## இணைப்பு

2019-20 ஆம் கல்வியாண்டில் பல்கலைக்கழகத்தில் 204 இணைப்புக் கல்லூரிகள், 24 கல்விக் கல்லூரிகள் மற்றும் 9 தன்னாட்சிக் கல்லூரிகள் இருந்தன. குறிப்பிடத்தக்க இணைக்கப்பட்ட கல்லூரிகள் பின்வருமாறு:  
- நுண்கலைகள் கல்லூரி, பெங்களூர்
- அரசு அறிவியல் கல்லூரி, பெங்களூரு
- சோதி நிவாசு கல்லூரி
- மகாராணி லட்சுமி அம்மானி மகளிர் கல்லூரி
- மவுண்ட் கார்மல் கல்லூரி, பெங்களூர்
- விசயா கல்லூரி, பெங்களூரு
- செயின்ட் பிரான்சிசு கல்லூரி, கோரமங்களா, பெங்களூர்
# பெங்களூர் செகந்நாதர் கோவில்

**பெங்களூர் செகந்நாதர் கோவில்** (*Jagannath Temple Bangalore*) இந்தியாவின் கர்நாடக மாநிலம் பெங்களூரில் உள்ள அகரா என்ற கிராமத்தில் சர்சாப்பூர் சாலையில் அமைந்துள்ளது. இந்துக் கடவுளான ஜெகந்நாதர், அவரது சகோதரர் பாலபத்ரா மற்றும் சகோதரி சுபத்திரை ஆகியோருக்காக இக்கோவில் அர்ப்பணிக்கப்பட்டுள்ளது. இங்கு நடைபெறும் முக்கிய திருவிழாவான இரத யாத்திரைக்கு பதினைந்தாயிரத்திற்கும் மேற்பட்ட பக்தர்கள் வருகை தருகிறார்கள். பெங்களூரின் சிறீ சகன்னாதர் கோவில் அறக்கட்டளை இந்த கோவிலை பராமரிக்கிறது.
# பதநையா

**பதநையா** என்பது குடிதொம்பரா இனமக்கள் பேசுகின்ற மொழியாகும். இம் மொழிக்கு எழுத்துவடிவம் இல்லை. இம்மொழி பேச்சுவழக்கில் மட்டுமே உள்ளது.  
குடிதொம்பரா இனமக்களில் பதநையா மொழி பேசுகிறவர்களை பதநையா மக்கள் என பிரிவாக இனம் காணுகிறார்கள். இம்மொழி கரடுமுரடான ஒலி அழுத்தங்களோடு உள்ளதாகவும், அவர்கள் உரையாடுவதை கேட்கும் போது நரிக்குறவர் சமூக மக்களின் மொழியோடு ஒத்துள்ளதாகவும் அறிஞர்கள் கூறுகின்றனர்.
# விக்கிப்பீடியா:தானியங்கிக் கட்டுரையாக்கம்/பள்ளிகள்

தமிழகத்தில் உள்ள பள்ளிகள் தொடர்பான அலுவல் முறைத் தரவுகளைக் கொண்டு கலைக்களஞ்சிய முறைமைக்கு ஏற்ப தானியங்கிக் கட்டுரைகளை உருவாக்கும் திட்டமாகும். தமிழ்நாட்டில் உள்ள அரசுப்பள்ளிகளின் எண்ணிக்கை 37,554 இதில் நூறு மாணவர்களாவது பயிலும் பள்ளிகளை முதல் கட்டமாக உருவாக்கலாம்.
# விக்கிப்பீடியா:தானியங்கிக் கட்டுரையாக்கம்/பள்ளிகள்

## தரவு மூலங்கள்

- https://tnschools.gov.in/?lang=ta
- https://nammaschool.tnschools.gov.in தளத்தில் பள்ளிகளின் UDISE Code, மாணவர் எண்ணிக்கை, ஆசிரியர் எண்ணிக்கை, பயிற்றுவிக்கும் பணியாளர் எண்ணிக்கை, ஆண்பிள்ளைகள் எண்ணிக்கை, பெண் பிள்ளைகள் எண்ணிக்கை ,மின்னஞ்சல் ஆகிய தகவல்களைச் சரிபார்க்க இயலும்.
- https://schoolgis.nic.in/
- https://src.udiseplus.gov.in/
# விக்கிப்பீடியா:தானியங்கிக் கட்டுரையாக்கம்/பள்ளிகள்

## திரட்டிய தரவுகள்

- நம்மஸ்கூல் தள தரவுகள்
# விக்கிப்பீடியா:தானியங்கிக் கட்டுரையாக்கம்/பள்ளிகள்

## பணிகள்

உத்தேசப் பணிகள்
- இயன்ற அளவிற்கான தரவுகளை மூலக் கோப்பில் திரட்டல். போலிகள் இல்லாமலும் தமிழில் பெயர்களுடனும் திரட்டல்.
- ஏற்கனவே விக்கியில் உள்ள பள்ளிகளை இனம்காணுதல்; புதியவற்றை விக்கித்தரவில் ஏற்றுதல்
- தமிழ் விக்கிப்பீடியாவில் கட்டுரையாக்குதல்
# அரேபிய கழுகு-ஆந்தை

**அரேபிய கழுகு ஆந்தை** (*Arabian eagle-owl*)(*புபோ மிலேசி* ) தெற்கு அறபுத் தீபகற்பத்தில் காணப்படும் ஆந்தை சிற்றினமாகும்.
# அரேபிய கழுகு-ஆந்தை

## விளக்கம்

இது பார்வோன் கழுகு ஆந்தை போன்ற நடுத்தர அளவிலான ஆந்தையாகும். ஆனால் இறகு தொனியில் சிறியது மற்றும் அடர் நிறுமுடையது. கண்கள் பிரகாசமான மஞ்சள் நிறத்தில் இருக்கும்.
# சார்ப்பி அபாலிசு

**சார்ப்பி அபாலிசு** (*Sharpe's apalis*)(*அபாலிசு சார்ப்பி*) என்பது *சிசுடிகோலிடே* குடும்பத்தில் உள்ள ஒரு வகை சிற்றினம் ஆகும்.  
இது கோட் டிவார், கானா, கினி, லைபீரியா மற்றும் சியேரா லியோனி ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும் .  
1884ஆம் ஆண்டில் ஆங்கில பறவையியலாளர் ஜார்ஜ் எர்னஸ்ட் செல்லியால் சார்ப்பின் அபாலிசு விவரிக்கப்பட்டது. இவர் *அபாலிசு சார்ப்பி* என்ற இருசொற் பெயரீடு உருவாக்கினார். பொதுவான பெயர் மற்றும் குறிப்பிட்ட அடைமொழி இரண்டும் ஆங்கில பறவையியலாளர் மற்றும் அருங்காட்சியக கண்காணிப்பாளர் ரிச்சர்ட் பவுட்லர் சார்ப் ஆகியோரை நினைவுபடுத்துகின்றன.
# கே. வி. விஸ்வநாதன்

**கல்பாத்தி வெங்கட்ராமன் விஸ்வநாதன்** (*K. V. Viswanathan*), (பிறப்பு:26 மே 1966) கேரளா மாநிலத்தின் பாலக்காடு மாவட்டம், கல்பாத்தி எனும் ஊரில் அரசு வழக்கறிஞர் கே. வெங்கட்ராமனுக்குப் பிறந்தவர். இவர் புது தில்லியில் இந்திய உச்ச நீதிமன்றத்தில் மூத்த வழக்கறிஞராக பணி செய்து வந்தார். 18 மே 2023 அன்று இந்திய உச்ச நீதிமன்ற நீதிபதியாக கொலிஜியத்தால் தேர்வு செய்யப்பட்டுள்ள மூன்றாவது தமிழர் கே. வி. விஸ்வநாதன் ஆவார். நீதியரசர் கே. வி. விஸ்வநாதன் 19 மே 2023 அன்று இந்திய உச்ச நீதிமன்ற நீதிபதியாக பதவியேற்றுக் கொண்டார்.  
25 மே 2031 வரை பதவியில் இருக்கும் இவர் 2030ஆம் ஆண்டில், 58வது இந்திய உச்ச நீதிமன்ற தலைமை நீதிபதியாக 9 மாதங்களுக்கு பதவியில் இருப்பதற்கு வாய்ப்பு உள்ளது.
# கே. வி. விஸ்வநாதன்

## வரலாறு

பொள்ளாச்சி அரசு வழக்கறிஞர் கே. வெங்கட்ராமனுக்கு 26 மே 1966 அன்று கே. வி. விஸ்வநாதன் பிறந்தவர். கே. வி. விஸ்வநாதன் பொள்ளாச்சியில் பள்ளிக் கல்வியும், கோயம்புத்தூர் அரசு சட்டக் கல்லூரியில் சட்டக் கல்வியும் பயின்றவர். உச்ச நீதிமன்ற வழக்கறிஞர் சி. எஸ். வைத்தியநாதனிடம் இளையவராக வழக்கிறிஞர் பணி செய்தவர். இவர் தில்லியில் உள்ள இந்திய உச்ச நீதிமன்ற நீதிமன்றத்தில் வழக்கறிஞராக பல ஆண்டுகள் பணியாற்றினார். 1991-96இல் இவர் உச்ச நீதிமன்றத்தில் தமிழக அரசின் வழக்கறிஞராக குற்ற வழக்குகளை கையாண்டவர். 20 மே 2023 அன்று இந்திய உச்ச நீதிமன்ற நீதிபதியாக பதவியேற்றவர்.
# கே. வி. விஸ்வநாதன்

## இதனையும் காண்க

- கல்பாத்தி, பாலக்காடு
- இந்திய உச்சநீதிமன்றத்தின் தற்போதைய நீதிபதிகள்
- பிரசாந்த் குமார் மிசுரா
# புதுமுகங்கள் தேவை

**புதுமுகங்கள் தேவை** என்பது 2012 ஆம் ஆண்டு வெளிவந்த தமிழ்த் திரைப்படமாகும். இதனை மனிஷ் பாபு இயக்கியிருந்தார். இத்திரைப்படத்தில் சிவாஜி தேவ், ராஜேஷ் யாதவ், விஷ்ணுபிரியா மற்றும் பானு ஆகியோர் நடித்துள்ளனர்.
# புதுமுகங்கள் தேவை

## நடிகர்கள்

- சிவாஜி தேவ் - ஆனந்த்
- ராஜேஷ் யாதவ் _ மணி
- பானு - பிந்துதாரா
- விஷ்ணுபிரியா
- டெல்லி கணேஷ்
- எம். எசு. பாசுகர்
# கல்பாத்தி, பாலக்காடு

**கல்பாத்தி** (*Kalpathy*), இந்தியாவின் கேரள மாநிலத்தின் பாலக்காடு மாவட்டத்தில் உள்ள பாலக்காடு நகரத்தின் புறநகரில் அமைந்த பாரம்பரிய சிற்றூர் ஆகும். கல்பாத்தி ஆற்றின் கரையில் அமைந்த **பாலக்காடு விஸ்வநாதார் கோயில்** பத்து நாள் தேர்த் திருவிழா புகழ்பெற்றதாகும். இவ்வூரில் அந்தணர்களின் 4 அக்கரகாரங்கள் உள்ளன.
# கல்பாத்தி, பாலக்காடு

## அமைவிடம்

கல்பாத்தி பாலக்காடு நகரத்திற்கு 3 கிலோ மீட்டர் தொலைவிலும்; பாலக்காடு தொடருந்து நிலையம் 1 கிலோ மீட்டர் தொலைவிலும் உள்ளது.
# கல்பாத்தி, பாலக்காடு

## புகழ் பெற்றவர்கள்

- கே. வி. விஸ்வநாதன், இந்திய உச்ச நீதிமன்ற நீதிபதிகள்
# முக்தா (நடிகை)

**முக்தா** என்பவர் இந்திய திரைப்பட நடிகையாவார். இவரை பானுமதி, பானு என்ற பல பெயர்களிலும் அழைக்கின்றனர்.
# முக்தா (நடிகை)

## குடும்பம்

முக்தா 2015 ஆம் ஆண்டு பிரபல மலையாள தொகுப்பாளினி ரிமி டோமியின் சகோதரர் ரிங்கு டோமியை திருமணம் செய்து கொண்டார். இத் தம்பதிகளுக்கு 2016 ஆம் ஆண்டு கியாரா என்ற பெண்குழந்தை பிறந்தது. ரிங்கு டோமி சொந்தமாக ஒரு அழகு நிலையமும் நடத்தி வருகிறார். முக்தா கணவர் குழந்தையுடன் கேரளாவில் வசித்து வருகின்றார்.
# முக்தா (நடிகை)

## தமிழ் திரையுலகம்

முக்தா 2007 இல் ஹரி என்பவர் எழுதி இயக்கிய தாமிரபரணி திரைப்படத்தில் நடித்தமைக்காக அறியப்படுகிறார். தாமிரபரணியில் விஷாலுடன் பானுமதி சரவணப்பெருமாள் என்ற கதாபாத்திரத்தில் நடித்திருந்தார். அதனால் பானுமதி என திரையுலகில் அறியப்படுகிறார்.  
இவர் 2009 இல் அழகர் மலை திரைப்படத்தில் ஆர்கே நாயகியாக நடித்துள்ளார். இதனை எஸ். பி. இராஜ்குமார் இயக்கியிருந்தார். 2013 இல் எழில் இயக்கத்தில் வெளிவந்த தேசிங்குராஜா திரைப்படத்தில் விமலுடன் ஒரு பாடலுக்கு நடனம் ஆடியுள்ளார்.
# முக்தா (நடிகை)

## திரைப்படவியல்

**List of Muktha film credits**  
| ஆண்டு | தலைப்பு | கதாப்பாத்திரம் | மொழி | குறிப்பு |
| --- | --- | --- | --- | --- |
| 2005 | *ஓட்ட நாணயம்* | சின்னு | மலையாளம் | அறிமுகம் |
| 2006 | *அச்சன் உறங்காத வீடு (திரைப்படம்)* | லிசம்மா | மலையாளம் |  |
| *போட்டோ* | பானு | தெலுங்கு மொழி |  |  |
| 2007 | *தாமிரபரணி (திரைப்படம்)* | பானுமதி சரவணபெருமாள் | தமிழ் | பரிந்துரை, விஜய் விருதுகள் (சிறந்த அறிமுக நடிகை) |
| *கோல்* | மரியா | மலையாளம் |  |  |
| *ரசிகர் மன்றம் (2007 திரைப்படம்)* | கவிதா | தமிழ் |  |  |
| *நஸ்ராணி* | அன்னி | மலையாளம் |  |  |
| 2009 | *ஹைலேசா* | சாலினி | மலையாளம் |  |
| *காஞ்சிபுரத்தே கல்யாணம்* | மீனாட்சி | மலையாளம் |  |  |
| *அழகர் மலை* | ஜனனி | தமிழ் |  |  |
| 2010 | *அவன்* | மல்லிகா | மலையாளம் |  |
| *ஹாலிடேஷ்* | ஜேனட் | மலையாளம் |  |  |
| *சாவர்படா* | கோபிகா | மலையாளம் |  |  |
| *கிலாஃபத்* | மலையாளம் |  |  |  |
| 2011 | *சட்டப்படி குற்றம் (திரைப்படம்)* | பூரணி | தமிழ் |  |
| *பொன்னர் சங்கர் (திரைப்படம்)* | தமிழ் | சிறப்புத் தோற்றம் |  |  |
| *சிவபுரம்* | மலையாளம் |  |  |  |
| *தி பிலிம்ஸ்டார்* | கௌரி | மலையாளம் |  |  |
| *தெம்மாடி பிராவு* | மலையாளம் |  |  |  |
| 2012 | *ஈ திரைக்கினிடையில்* | சாவித்திரி | மலையாளம் |  |
| *மாந்திரிகன்* | ருக்கு | மலையாளம் |  |  |
| *புதுமுகங்கள் தேவை* | பிந்துதாரா | தமிழ் |  |  |
| 2013 | *இம்மானுவேல்* | ஜெனிபர் | மலையாளம் |  |
| *மூன்று பேர் மூன்று காதல்* | மல்லிகா | தமிழ் |  |  |
| *தேசிங்கு ராஜா (திரைப்படம்)* | அவராகவே | தமிழ் | பாடலுக்கு நடனம் |  |
| *ஜிஞ்சர்* | ரூபா | மலையாளம் |  |  |
| 2014 | *டார்லிங்* | பூரணி | கன்னடம் |  |
| *ஆங்கிரி பேர்ட்ஸ் இன் லவ்* | நேர்காணல் செய்பவர் | மலையாளம் |  |  |
| *ஓர்மையுண்டோ ஈ முகம்* | ஹேமா | மலையாளம் |  |  |
| 2015 | *யூ டூ ப்ரூட்டஸ்* | ஆன்சி | மலையாளம் |  |
| *சிறகொடிஞ்ச கிணவுகள் * | நடனமங்கை | மலையாளம் | சிறப்புத் தோற்றம் |  |
| *வாசுவும் சரவணனும் ஒண்ணா படிச்சவங்க* | சீமா | தமிழ் |  |  |
| *சுகமாயிரிக்காட்டே* | சீறிலட்சுமி | மலையாளம் |  |  |
| 2016 | *வாய்மை* | ஜானவி | தமிழ் |  |
| 2017 | *பாம்பு சட்டை (2017 திரைப்படம்)* | சிவானி | தமிழ் |  |
| *சகுந்தலாவின் காதலன்* | தமிழ் |  |  |  |
| 2023 | *குருவி பாப்பா* | மலையாளம் | படப்பிடிப்பில் | } |
# மலேசிய குடிமை தற்காப்பு துறை

**மலேசிய குடிமை தற்காப்பு துறை** (மலாய்: *Angkatan Pertahanan Awam Malaysia* (**JPJ**); ஆங்கிலம்: *Malaysia Civil Defence Force*); என்பது மலேசியப் பிரதமர் துறையின் (*Malaysian Prime Minister's Department*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.  
முன்பு **குடிமை தற்காப்பு துறை** (*Jabatan Pertahanan Awam 3*) (**JPA3**) அல்லது **மீட்பு 991** (**Rescue 991**) என அறியப்பட்டது. பின்னர் 31 ஆகத்து 2016 வரையில், **மலேசிய தற்காப்பு துறை** (*Jabatan Pertahanan Awam Malaysia*) (**JPAM**) என்றும்; மேலும் அண்மையில் மலேசிய குடிமை தற்காப்பு துறை (*Angkatan Pertahanan Malaysia*) (**APM**) என்றும் அறியப்படுகிறது.
# மலேசிய குடிமை தற்காப்பு துறை

## வரலாறு

### மலேசிய விடுதலைக்கு முன்

- 1939 - மலேசியாவில் குடிமைத் தற்காப்பு நடவடிக்கைகள் பிரித்தானிய அரசால் தொடங்கப் பட்டன. அதன் பின்னர், இந்தத் துறைக்கு, பாதுகாப்பு அவசர ஒழுங்குமுறைச் சட்டம் அத்தியாயம் 4-இன் கீழ் (*Passive Defence Emergency Regulation Enactment under Chapter 4*); இரண்டாம் உலகப் போரின் விளைவுகளைத் தணிப்பதற்கான நடவடிக்கைகளுக்கு அதிகாரம் வழங்கப்பட்டது.  
- 1951 - குடிமை தற்காப்பு சட்டம் 1951 (*The Civil Defence Ordinance 1951*) ஒரு சட்டமாக இயற்றப்பட்டது. மலாயா அவசரகால நிலையின் (*Malayan Emergency*) அச்சுறுத்தலை எதிர்கொள்ளும் நோக்கத்தில் குடிமை பாதுகாப்பு ஒரு தேசியப் பாதுகாப்பு துறையாக மாற்றப்பட்டது.  
- 1952 - குடிமை பாதுகாப்பு துறை (*Civil Defence Department*) மார்ச் 24 அன்று நிறுவப்பட்டது.
# மலேசிய குடிமை தற்காப்பு துறை

## வரலாறு

### மலேசிய விடுதலைக்கு பின்

- 1957 - குடிமை தற்காப்பு சட்டம் 1951 (*The Civil Defence Ordinance 1951*) மலாயாவின் சுதந்திரத்திற்குப் பிறகு குடிமை பாதுகாப்புச் சட்டம் 1951 (சட்டம் 221) (*Civil Defence Act 1951 Act 221*) என மாற்றப்பட்டது  
- 1958 - மலேசிய அரசியலமைப்பின் ஒன்பதாவது அட்டவணையின் படி (*Ninth Schedule Federal Constitution*); தேசிய பாதுகாப்பு அமைப்பில் குடிமை பாதுகாப்புத் துறை ஒரு நிரந்தரமான துறையாக மாறியது.
- 1964 - இந்தோனேசியா - மலேசியா மோதலை (*அமைச்சரவை அறிக்கை எண். 302/314/64 - Cabinet Paper No. 302/314/64*) தொடர்ந்து சபா, சரவாக் மற்றும் சிங்கப்பூர் வரை குடிமைத் தற்காப்பு விரிவுபடுத்தப்பட்டது. இதன் பின்னர் சிங்கப்பூர் தன் சொந்த சிங்கப்பூர் குடிமைத் தற்காப்புப் படையை (**SCDF**) உருவாக்கிக் கொண்டது.  
- 1965 - உறுப்பினர் எண்ணிக்கை 37 கிளைகளுடன் 36,000 உறுப்பினர்களாக அதிகரித்தது. அந்த நேரத்தில் புதிய தளவாடப் பொருள்களுடன்; அமைதி மற்றும் போர் ஆகிய இரண்டிலும் நாடு தழுவிய அளவில் குடிமை பாதுகாப்புத் துறை பயன்படுத்தப்பட்டது.  
- 1970 - கோலாலம்பூர் வெள்ளத்தால் (*1971 Kuala Lumpur floods*); 1952-ஆம் ஆண்டு தேசிய சேவைச் சட்ட விதிகளின்படி (*National Service Act 1952*); குடிமை பாதுகாப்புத் துறையின் பணியாளர்கள் நாடு முழுவதும் பணியில் அமர்த்தப் பட்டனர்.  
- 1972 - 1951-ஆம் ஆண்டு குடிமை தற்காப்புச் சட்டம் (*Civil Defence Act 1951*); போர்க் காலத்தில் பேரிடர் நிவாரணச் சேவைகளைச் செய்வதற்கு (*Wartime Duties*) அந்தச் சட்டம் திருத்தம் செய்யப்பட்டது.  
- 1993 - உலு கிள்ளான் (*Hulu Kelang*) பகுதியில் இருந்த அய்லேண்டு கோபுரம் சரிந்து விழுந்தது (*Highland Towers collapse*). இந்த நிகழ்வில் மலேசிய குடிமை தற்காப்பு துறை போற்றுதலுக்குரிய சேவைகளைச் செய்தது; பலராலும் அறியப்பட்டது. இதன் பின்னர் அந்தத் துறை நவீன மயமாக்கலையும் தொடங்கியது.
# மலேசிய குடிமை தற்காப்பு துறை

## அமைப்பு

- 890,000 தன்னார்வலர்கள் (*Volunteers*)
- 1,520,000 தயார் நிலையாளர்கள் (*Reservists*)
- 142,000 மாணவர் படையினர் (*Cadets*)
- 19 மாநிலத் தளங்கள் (*State Commands*)
- 55 செயல் பிரிவுகள் (*Active Units*)
- 99 மாவட்டப் படைகள் (*District Commands*)
- 55 குடிமை பாதுகாப்பு பிரிவுகள் (*Civil Defense Units*)
- மலேசிய குடிமை தற்காப்பு கல்விக் கழகம் (*Civil Defence Academy*)
- 3 குடிமை பாதுகாப்பு அதிகாரிகளுக்கான பயிற்சிப் பள்ளிகள் (*Civil Defence Officer Cadet Schools*)
# பாரத் எக்சுபிரசு

**பாரத் எக்சுபிரசு** (*Bharat Express*) இந்தியாவிலுள்ள இந்தி செய்தி தொலைக்காட்சி அலைவரிசையாகும். இதன் தலைமையகம் இந்தியாவின் நொய்டாவில் உள்ளது. பாரத் எக்ஸ்பிரசின் தலைமை ஆசிரியர் உபேந்திரா ராய் ஆவார். இவர் முன்னதாக சகாரா செய்தி வலையமைப்பின் தலைமை நிர்வாக அதிகாரி மற்றும் தலைமை ஆசிரியராக இருந்தார்.
# பாரத் எக்சுபிரசு

## வரலாறு

பாரத் எக்சுபிரசு செய்தி பாரத் எக்சுபிரசு செய்தி தொலைக்காட்சி அலைவரிசை 2023 ஆம் ஆண்டு பிப்ரவரி மாதம் முதல் தேதியன்று தொடங்கப்பட்டது.
# மீன்பிடி ஆந்தை

**மீன்பிடி ஆந்தைகள்** (*Fishing owl*) என்பன உண்மையான ஆந்தைக் குடும்பத்தில் உள்ள சகாரா கீழமை ஆப்பிரிக்கப் பறவைகளின் ***இசுகோதோபெலியா*** பேரினத்தைச் சார்ந்த பறவைகள் ஆகும். இந்த மீன் ஆந்தைப் பேரினம் *கேதுபா* பேரினத்துடன் நெருங்கிய தொடர்புடையது.  
மீன்பிடி ஆந்தைப் பேரினத்தில் மூன்று சிற்றினங்கள் உள்ளன.  
- வரிப்பள்ள மீன்பிடி ஆந்தை (*இசு. பூவிரி*)
- பெலி மீன்பிடி ஆந்தை (*இசு. பெலி*)
- செம்பழுப்பு மீன்பிடி ஆந்தை (*இசு. உஷேரி*)
# சுர்னியா

***சுர்னியா*** (*Surnia*) என்பது ஆந்தையின் ஒரு பேரினமாகும். இது வடக்கு பருந்து-ஆந்தை (*சுர்னியா உலுலா*) என்ற ஒற்றை சிற்றினத்தினைக் கொண்டுள்ளது.  
இரண்டு புதைபடிவ சிற்றினங்களும் அறியப்பட்டுள்ளன. இவை *சுர்னியா கேபெகி* மற்றும் *சுர்னியா ரோபசுதா* என்பவையாகும். இவை இரண்டும் ஐரோப்பாவின் பிலியோ-பிலிசுடோசீன் காலத்தினைச் சார்ந்தவை.
# வெண்ணெய் பலகை

**வெண்ணெய் பலகை** (*Butter Board*) என்பது மென்மையான வெண்ணெய் கொண்ட ஒரு உணவு ஆகும். ஒரு மர கட்டிங் போர்டு மீது பரப்பப்பட்டு, சுவையூட்டிகள், பொருட்கள் உப்பு, மிளகு, மிளகாய் செதில்கள் போன்ற உண்ணக்கூடிய அலங்காரங்களுடன் தெளிக்கப்படுகிறது. தேன், எலுமிச்சை பழம், பழம் அல்லது காய்கறி துண்டுகள், மூலிகைகள் அல்லது உண்ணக்கூடிய பூ பரப்பப்படுகிறது.
உணவானது ரொட்டித் துண்டுகளுடன் பரிமாறப்படுகிறது மற்றும் உணவருந்துபவர்கள் பலகையில் இருந்து வெண்ணெய்யைத் துடைத்து அதைத் தங்கள் ரொட்டியில் பரப்புவதால் வகுப்புவாரியாக உண்ணப்படுகிறது.  
வெண்ணெய் பலகை முதன்முதலில் 2017 ஆம் ஆண்டில் வெளிவந்த, சோசுவா மெக்ஃபேடன் அவர்கள் எழுதிய *ஆறு பருவங்கள்: காய்கறிகளுடன் ஒரு புதிய வழி* என்ற சமையல் புத்தகத்தில் வெளிவந்தது. 2022 ஆம் ஆண்டில் டிக்டாக் செயலியில் உணவுப் பதிவர் சசுடின் டோய்ரோன் என்பவரின் வைரல் வீடியோ மூலம் பிரபலப்படுத்தப்பட்டதால் அவர் ஊடகப் புகழ் பெற்றார்.
# பெட்ரோலியம் மற்றும் இயற்கை எரிவாயு அமைச்சகம், இந்தியா

**பெட்ரோலியம் மற்றும் இயற்கை எரிவாயு அமைச்சகம்** என்பது இந்திய அரசின் அமைச்சகங்களில் ஒன்றாகும். பெட்ரோலியம், இயற்கை எரிவாயு, பெட்ரோலிய பொருட்கள் மற்றும் திரவமாக்கப்பட்ட இயற்கை எரிவாயு ஆகியவற்றின் ஆய்வு, உற்பத்தி, சுத்திகரிப்பு, விநியோகம், சந்தைப்படுத்தல், இறக்குமதி, ஏற்றுமதி மற்றும் பாதுகாப்பு ஆகியவற்றிற்கு பொறுப்பான இந்திய அரசாங்கத்தின் அமைச்சகமாகும். இந்த அமைச்சகதின் நடப்பு மூத்த அமைச்சர் ஹர்தீப் சிங் பூரி மற்றும் இணை அமைச்சர் இராமேஷ்வர் தெலி ஆவர். எம். எம். குட்டி இதன் அரசுச் செயலாளர் ஆவார். இதன் தலைமை அலுவலகம் புது தில்லியில் உள்ள சாஸ்திரி பவனில் உள்ளது.
# பெட்ரோலியம் மற்றும் இயற்கை எரிவாயு அமைச்சகம், இந்தியா

## செயல்பாடுகள்

- இயற்கை எரிவாயு உள்ளிட்ட பெட்ரோலிய வளங்களின் ஆய்வு மற்றும் கையகப்படுத்தல்.
- இயற்கை எரிவாயு மற்றும் பெட்ரோலிய பொருட்களின் உற்பத்தி, விநியோக விநியோகம், சந்தைப்படுத்தல் மற்றும் விலை நிர்ணயம்.
- எண்ணெய் சுத்திகரிப்பு நிலையங்கள் அமைத்தல்.
- பெட்ரோலியம் மற்றும் பெட்ரோலியப் பொருட்களுக்கான சேர்க்கைகள்.
- திட்டமிடல், மேம்பாடு மற்றும் கட்டுப்பாடு
# பெட்ரோலியம் மற்றும் இயற்கை எரிவாயு அமைச்சகம், இந்தியா

## அமைச்சகத்தின் கீழ் இயங்கும் நிறுவனங்கள்

- எண்ணெய் வயல் சேவைகளின் திட்டமிடல், மேம்பாடு மற்றும் ஒழுங்குமுறை அமைப்பு
- இன்ஜினியர்ஸ் இந்தியா லிமிடெட்
- இந்தோ-பர்மா பெட்ரோலிய நிறுவனம் (*IBP Company*)
# பெட்ரோலியம் மற்றும் இயற்கை எரிவாயு அமைச்சகம், இந்தியா

## இதனையும் காண்க

- இந்திய அரசு அமைச்சகங்களின் பட்டியல்
# ஆசுமி

**ஆசுமி** (*Aasmi*) என்பது ஒரு பாரம்பரியமான இனிப்புப் பண்டமாகும். சிங்களப் புத்தாண்டு, தமிழ்ப் புத்தாண்டு, திருமணங்கள் மற்றும் பிறந்தநாள் விழாக்களில் இலங்கையில் இந்த இனிப்புப் பண்டம் வழங்கப்படுகிறது.  
அரிசி மாவு மற்றும் தேங்காய்ப்பால் கலவையுடன் இது தயாரிக்கப்படுகிறது. கறுவா மர இலையான இலவங்கப்பட்டை இலைகள் பிரித்தெடுக்கப்பட்ட சாறுடன் கலந்து, பின்னர் தேங்காய் எண்ணெயில் ஆழமாக வறுக்கப்பட்டு இது தயாரிக்கப்படுகிறது. வெண்டிக்காய் சாறு பெரும்பாலும் குருந்துக்கு மாற்றாகப் பயன்படுத்தப்படுகிறது. பின்னர் அது சில நாட்களுக்கு சர்க்கரை பாகில் ஊற வைக்கப்பட்டு உணவு வண்ணம் கலக்கப்பட்டு மீண்டும் ஆழமாக வறுக்கப்படுகிறது
# திட்டமிடல் அமைச்சகம், இந்தியா

**திட்டமிடல் அமைச்சகம்** என்பது இந்திய அரசின் அமைச்சகங்களில் ஒன்றாகும். இதற்கு பொறுப்பானவர் இந்தியப் பிரதமர் நரேந்திர மோதி ஆவர். மேலும் ராவ் இந்தர்ஜித் சிங் இந்த அமைச்சகத்தின் தனிப்பொறுப்புடன் கூடிய இணை அமைச்சர் ஆவார்.
திட்டமிடல் அமைச்சகத்தின் கீழ் நிதி ஆயோக் செயல்படுகிறது.
# திட்டமிடல் அமைச்சகம், இந்தியா

## வரலாறு

இந்தியா விடுதலை அடைந்த பிறகு வளர்ச்சித் திட்டங்களுக்கு நிதி ஒதுக்குவது தொடர்பாக 1950ஆம் ஆண்டு மார்ச் மாதம் 15 ஆம் தேதி ஐந்தாண்டுத் திட்டங்களை நிறைவேற்ற வேண்டி மத்திய திட்டக்குழு ஏற்படுத்தப்பட்டது. இந்தத் திட்டக் குழுவின் முதல் தலைவராக அப்போதைய பிரதமர் ஜவகர்லால் நேரு இருந்தார். இந்நிலையில் 2014ஆம் ஆண்டு சுதந்திர தின உரையின்போது பிரதமர் நரேந்திர மோதி தலைமையிலான பாரதிய ஜனதா கட்சி அரசு மத்திய திட்டக் குழுவை கலைத்துவிட்டு, மாநிலங்களுக்கு முக்கியத்துவம் அளிக்கும் வகையில் புதிய குழு அமைக்கப்படும் என அறிவித்தார். இதன்படி 2015 சனவரி 1 அன்று திட்டக் குழுவுக்குப் பதிலாக நிதி ஆயோக் என்ற புதிய அமைப்பு இந்திய அரசால் உருவாக்கப்பட்டது.
# திட்டமிடல் அமைச்சகம், இந்தியா

## நிதி ஆயோக்

நிதி ஆயோக் அமைப்பின் தலைவராகப் இந்தியப் பிரதமர் செயல்படுவார். துணைத் தலைவராக திட்டமிடல் அமைச்சகத்தின் இணை அமைச்சரும் மற்றும் ஐந்து நிரந்தர உறுப்பினர்களும் பிரதமரால் நியமிக்கப்படுவார்கள்.  
நிதி ஆயோக் கீழ்மட்ட அணுகுமுறையைப் பயன்படுத்தி பொருளாதாரக் கொள்கை உருவாக்கும் செயல்பாட்டில் இந்திய மாநில அரசுகளின் ஈடுபாட்டை ஊக்குவிப்பதன் மூலம் கூட்டாட்சியை ஊக்குவிப்பதன் மூலம் இந்தியாவை மாற்றுவதற்கு மத்திய மற்றும் மாநிலங்களுக்கு ஆதரவளிப்பதாகும். நிதி ஆயோக்கின் ஆட்சி மன்றக் குழுவின் தலைவராக பிரதமரும், அனைத்து மாநிலங்களின் முதல்வர்கள் மற்றும் ஒன்றியப் பிரதேசங்களின் துணை-நிலை ஆளுநர்களும் உள்ள்னர். நிதி ஆயோக்கிற்கு கூடுதலாக முன்னணி பல்கலைக்கழகங்கள் மற்றும் ஆராய்ச்சி நிறுவனங்களிலிருந்து தற்காலிக உறுப்பினர்கள் தேர்ந்தெடுக்கப்படுகிறார்கள். இந்த உறுப்பினர்களில் ஒரு தலைமை நிர்வாக அதிகாரி, நான்கு அலுவல் உறுப்பினர்கள் மற்றும் இரண்டு பகுதி நேர உறுப்பினர்கள் உள்ளனர். இந்த முகமையின் துணைத் தலைவர் மூத்த அமைச்சருக்கு நிகரான தகுதியைப் பெறுகிறார்.  
நிதி ஆயோக், மிக உயர்ந்த முடிவெடுக்கும் அமைப்புகளுக்கு கொள்கை உள்ளீடுகளை வழங்குகிறது. அதன் கண்காணிப்பு மற்றும் மதிப்பீட்டுப் பிரிவின் மூலம், பிரதமர் மற்றும் இந்திய வரவு-செலவு திட்ட மதிப்பாய்வை வழங்குவதற்கான அனைத்து தேசிய மற்றும் மாநில திட்டங்களையும் கண்காணிக்கிறது. நிதியமைச்சகத்தால் அங்கீகரிக்கப்படுவதற்கு முன், அனைத்து முக்கிய திட்டங்கள் குறித்த தனது கருத்துக்களையும் வழங்குகிறது.
# திட்டமிடல் அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், இந்தியா

**துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம்** என்பது இந்திய அரசின் அமைச்சகங்களில் ஒன்றாகும். துறைமுகங்கள், கப்பல் போக்குவரத்து மற்றும் நீர்வழிகள் தொடர்பான விதிகள், ஒழுங்குமுறைகள் மற்றும் சட்டங்களை உருவாக்குதல் மற்றும் நிர்வகிப்பதற்கு பொறுப்பான இந்திய அமைச்சகமாகும். இதன் மூத்த அமைச்சர் சர்பானந்த சோனாவால் மற்றும் இணை அமைச்சர்கள் ஸ்ரீபாத் யசோ நாயக் மற்றும் சாந்தனு தாக்கூர் ஆவர்.
# துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், இந்தியா

## இதனையும் காண்க

- இந்திய அரசு அமைச்சகங்களின் பட்டியல்
# பிரபு

**பிரபு** என்ற தலைப்பில் உள்ள கட்டுரைகள்:  
- கர்சன் பிரபு
- டல்ஹவுசி பிரபு
- பாஜி பிரபு தேஷ்பாண்டே
- முதலாம் மிண்டோ பிரபு
- ரிப்பன் பிரபு
- வெல்லிங்டன் பிரபு
- ஹார்டிங் பிரபு
# பிரபு

## திரை நாயகர்கள்

- பிரபு சாலமன்
- பிரபு (நடிகர்)
- விக்ரம் பிரபு
- வெங்கட் பிரபு
# பிரபு

## திரைப்படங்கள்

- பிரியமுடன் பிரபு
---
# 2-நைட்ரோபுளோரோபென்சீன்

**2-நைட்ரோபுளோரோபென்சீன்** (*2-Fluoronitrobenzene*) C<sub>6</sub>H<sub>4</sub>FNO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நைட்ரோபுளோரோபென்சீன் சேர்மத்தின் சாத்தியமான மூன்று மாற்றியங்களில் இதுவும் ஒன்றாகும். நிறமற்ற நீர்மமான இதை 2-நைட்ரோகுளோரோபென்சீனைப் பயன்படுத்தி ஆலெக்சு முறையில் தயாரிக்கலாம்.  
:C<sub>6</sub>H<sub>4</sub>ClNO<sub>2</sub>+ KF -> C<sub>6</sub>H<sub>4</sub>FNO<sub>2</sub> + KCl
# மலேசிய திரைப்பட மேம்பாட்டு கழகம்

**மலேசிய திரைப்பட மேம்பாட்டு கழகம்** (மலாய்: *Perbadanan Kemajuan Filem Nasional* (**FINAS**); ஆங்கிலம்: *National Film Development Corporation Malaysia*); என்பது மலேசிய தொடர்பு மற்றும் இலக்கியவியல் துறை அமைச்சின் (*Malaysian Prime Minister's Department*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.  
மலேசிய திரைப்பட மேம்பாட்டு கழகம்; அமெரிக்காவில் உள்ள மோசன் பிக்சர் அசோசியேசன் ஆப் அமெரிக்கா (*Motion Picture Association of America*) எனும் திரைப்பட கழகத்தைப் போன்றது. 2013-இல், மலேசியாவில் ஒரு தனி திரைப்பட நிறுவனத்தை உருவாக்குவதற்காக, இந்தத் திரைப்பட மேம்பாட்டுக் கழகம் மலேசியாவின் பிலிம் நெகாரா மலேசியாவுடன் (*Filem Negara Malaysia*) (**FNM**) இணைக்கப்பட்டது.
# மலேசிய திரைப்பட மேம்பாட்டு கழகம்

## வரலாறு

மலேசியாவில் ஒரு திரைப்பட நிறுவனத்தை உருவாக்குவதற்கான முயற்சியில், 1980 சூலை 26-ஆம் தேதி, மலேசிய அரசாங்கத்தால் அமைக்கப்பட்ட தேசிய திரைப்பட மேம்பாட்டுக் குழுவினர் (*National Film Development Committee*) எடுத்த முடிவின் விளைவாக உருவானதே மலேசிய திரைப்பட மேம்பாட்டு கழகம் (**FINAS**) எனும் 'பினாசு' ஆகும்.  
1981 சூன் 1-ஆம் தேதி மலேசிய திரைப்பட மேம்பாட்டு கழகம் அமைக்கப்பட்டது. முதலில் அம்பாங் சாலையில் (*Jalan Ampang*) செயல்படத் தொடங்கியது. பின்னர் 19 திசம்பர் 1988-இல் உலு கிள்ளான் (*Hulu Kelang*) மெர்டேகா திரைப்பட பணியரங்கம் (*Studio Merdeka Complex*) எனும் வளாகத்திற்கு மாற்றப்பட்டது. டான்ஸ்ரீ அப்துல் சாமட் இட்ரிசு (*Tan Sri Abdul Samad Idris*) என்பவர் அதன் தலைவர் பொறுப்பை ஏற்றார்.
# மலேசிய திரைப்பட மேம்பாட்டு கழகம்

## வரலாறு

### அமைச்சு மாற்றங்கள்

27 திசம்பர் 2004 முதல், மலேசிய திரைப்பட மேம்பாட்டு கழகம் மலேசிய சுற்றுலா, கலை மற்றும் பண்பாட்டு அமைச்சின் (*Ministry of Culture, Arts and Heritage of Malaysia*) கீழ் கொண்டு வரப்பட்டது. பின்னர் 2008-இல் கலை மற்றும் பாரம்பரிய கலாசார ஒற்றுமை அமைச்சிற்கு (*Ministry of Arts and Heritage Culture Unity*) மாற்றப்பட்டது. ஏப்ரல் 2008 முதல், தகவல் தொடர்பு மற்றும் கலாசார அமைச்சின் (*Ministry of Information, Communication and Culture*) கீழ் கொண்டு வரப்பட்டது.  
பின்னர் இந்தக் கழகம் மலேசியாவில் நடைபெறும் திரைப்படச் செயல்பாடுகளை ஊக்குவிப்பதிலும் ஈடுபட்டது. 1986-ஆம் ஆண்டில், **முதலீட்டாளர்கள் ஊக்குவிப்புச் சட்டம் 1986** (*Investors Promotion Act 1986*) அமலாக்கம் செய்யப்பட்டது. இதைத் தொடர்ந்து உள்ளூர் திரைப்படங்கள் மற்றும் காணொலி தயாரிப்பு நடவடிக்கைகளைத் தணிக்கை (*Censure*) செய்யத் தொடங்கியது.
# மலேசிய திரைப்பட மேம்பாட்டு கழகம்

## வரலாறு

### பொழுதுபோக்கு மானியத் திட்டம்

1987-இல் திரைப்பட கழகத்தை (*Film Academy*) நிறுவியது. திரைப்படத் தயாரிப்பில் ஆர்வமுள்ள ஊழியர்களுக்கு குறுகிய கால பயிற்சி, சான்றிதழ் மற்றும் டிப்ளமோ கல்வித் தகுதிகலை வழங்குவதில் முனைப்புக் காட்டியது. கூடுதலாக, உள்ளூர் திரைப்படத் தயாரிப்பாளர்களும் கேளிக்கை மானியத் திட்டத்தின் (*Entertainment Grants Scheme*) கீழ் அரசாங்கத்தின் நிதிச் சலுகைகளைப் பெற்றனர்.  
மலேசியாவில் திரைப்படத் தயாரிப்பை ஊக்குவிக்க, மலேசியத் திரைப்பட மேம்பாட்டு கழகமும் கடன் வசதிகளை வழங்கியது; படப்பிடிப்பு உபகரணங்களை வாடகைக்கு (*Rental of Shooting Equipments*) கொடுத்தது; திரைப்பட தயாரிப்பு வசதிகள் (*Film Production Facilities*), முன்னோட்டக் காட்சிகளுக்கான அரங்குகள் மற்றும் திரைப்பட பணியரங்க வசதிகளை (*Preview Halls and Studios*) செய்து கொடுத்தது.  
அத்துடன் தகவல் அமைச்சின் மூலமாக அரசாங்க தொலைக்காட்சி விளம்பரங்களில் (*Government Television Advertisements*) 50% தள்ளுபடியை வழங்கியது. அதன் மூலம் உள்ளூர் திரைப்பட தயாரிப்பாளர்களுக்கு நேரடியாகவே அரசாங்கம் உதவியது.
# மலேசிய திரைப்பட மேம்பாட்டு கழகம்

## வரலாறு

### கட்டாய விதிமுறைகள்

மலேசிய திரைப்படத் துறையை மேம்படுத்தும் முயற்சியில் அரசாங்கம் ஜனவரி 1991 முதல் சில கட்டாய விதிமுறைகளையும் (*Compulsory Terms*) அமல்படுத்தியது.  
2020 சூலை 20-ஆம் தேதி, மலேசியாவில் அனைத்து காணொலி பதிவுகளுக்கும் உரிமம் விதிக்கப்படும் என்று மலேசிய சுற்றுலா, கலை மற்றும் பண்பாட்டு அமைச்சு அறிவித்தது. அதில் சமூக ஊடகப் பதிவுகளும் அடங்கும். இருப்பினும் 2 நாட்களுக்குப் பிறகு, 2020 சூலை 25-ஆம் தேதி அந்த அறிவிப்பு அரசாங்கத்தால் மீட்டுக் கொள்ளப்பட்டது.
# தந்தை பெரியார் பாலம்

**தந்தை பெரியார் பாலம்** என்பது திருச்சி மாவட்டம் முசிறி, கரூர் மாவட்டம் குளித்தலையை இணைக்கும் பாலமாகும். இப்பாலம் அகன்ற காவிரி ஆற்றின் மீது கட்டப்பட்டுள்ளது. இப்பாலம் சுமார் 1.5 கிலோ மீட்டர் நீளமுள்ளது.  
1971 இல் தமிழக முதல்வராக இருந்த மு. கருணாநிதி அவர்களால் அடிக்கல் நாட்டப்பட்டது. இப்பாலத்தை கட்ட 1.39 கோடி செலவிடப்பட்டுள்ளது. கட்டி முடிக்கபட்ட 1979 ஆம் ஆண்டில் தமிழக முதல்வராக இருந்த ம. கோ. ராமச்சந்திரன் தனது கையால் திறந்து வைப்பதை விட பாலத்தை கட்டியவர் திறப்பதே சிறந்தது என *பிச்சையா மேஸ்திரி* என்பவரை அழைத்து திறந்து வைத்தார் என்று கூறப்படுகிறது.  
2007 இல் இப்பாலத்தை தமிழக அரசு 2.94 கோடி செலவில் சீரமைத்தது.
# திறன் மேம்பாடு மற்றும் தொழில்முனைவோர் அமைச்சகம், இந்தியா

**திறன் மேம்பாடு மற்றும் தொழில்முனைவோர் அமைச்சகம்** என்பது இந்திய அரசின் அமைச்சகங்களில் ஒன்றாகும். நாடு முழுவதும் அனைத்து திறன் மேம்பாட்டு முயற்சிகளையும் ஒருங்கிணைக்க 9 நவம்பர் 2014 அன்று இந்த அமைச்சகம் நிறுவப்பட்டது. இதன் மூத்த அமைச்சர் தர்மேந்திர பிரதான் ஆவார். இணை அமைச்சர் இராஜீவ் சந்திரசேகர் ஆவார். திறமையான மனிதவளத்தின் தேவைக்கும், வழங்கலுக்கும் இடையே உள்ள துண்டிப்பை நீக்கி, புதிய திறன்கள் மற்றும் புதுமையான சிந்தனைகளை தற்போதுள்ள வேலைகளுக்கு மட்டுமின்றி உருவாக்கப்பட உள்ள வேலைகளுக்கும் புகுத்துவதை இது நோக்கமாகக் கொண்டுள்ளது.
# திறன் மேம்பாடு மற்றும் தொழில்முனைவோர் அமைச்சகம், இந்தியா

## செயல்பாடுகள்

- பல்வேறு மத்திய அமைச்சகங்கள்/துறை, மாநில அரசுகள், **தேசிய திறன் மேம்பாட்டுக் கழகம்** மற்றும் தனியார் துறை ஆகியவற்றுக்கு இடையே திறன் மேம்பாட்டிற்கான அணுகுமுறையை ஒருங்கிணைத்து ஒத்திசைத்தல்.
- உற்பத்தித் தரம் மற்றும் தரநிலைகள் துறை சார்ந்த தேவைகளை பூர்த்தி செய்வதை உறுதி செய்ய **தேசிய திறன்கள் தகுதி கட்டமைப்பு**ஐ தொகுத்து செயல்படுத்தல்.
- மாநில திறன் மேம்பாட்டு பணிகளுக்கான தொடர் அமைப்பாக செயல்படுதல்.
- பலதரப்பு முகமைகள் மற்றும் தனியார் துறை உள்ளிட்ட பன்னாட்டு முகமைகள் போன்ற பல்வேறு மூலங்களிலிருந்து திறன் மேம்பாட்டிற்கான கூடுதல் நிதி வளங்களை திரட்டுதல்.
- தற்போதுள்ள திறன் மேம்பாட்டுத் திட்டங்களை அவற்றின் செயல்திறனை மதிப்பிடும் நோக்கில் மதிப்பீடு செய்து, அவற்றை மேலும் திறம்படச் செய்ய சரியான நடவடிக்கையைப் பரிந்துரைத்தல்.
- **ஆய்வக தகவல் மேலாண்மை அமைப்பின்** திறன் மேம்பாடு தொடர்பான தேசிய தரவுத் தளத்தை நிறுவி பராமரித்தல்.
- பட்டியல் சாதியினரும் பட்டியல் பழங்குடியினரும், இதர பிற்படுத்தப்பட்ட வகுப்பினர், சிறுபான்மையினர், மாற்றுத் திறனாளிகளின் திறன் தேவைகள் கவனிக்கப்படுவதை உறுதி செய்தல்.
# திறன் மேம்பாடு மற்றும் தொழில்முனைவோர் அமைச்சகம், இந்தியா

## இதனையும் காண்க

- இந்திய அரசு அமைச்சகங்களின் பட்டியல்
# சமூக நீதி மற்றும் அதிகாரமளித்தல் அமைச்சகம், இந்தியா

**சமூக நீதி மற்றும் அதிகாரமளித்தல் அமைச்சகம்** என்பது இந்திய அரசின் அமைச்சகங்களில் ஒன்றாகும். இந்த அமைச்சகம் பட்டியல் சமூகம், பழங்குடியினர், இதர பிற்படுத்தப்பட்ட வகுப்பினர், நங்கை, நம்பி, ஈரர், திருனர், ஊனமுற்றோர், முதியவர்கள் மற்றும் போதைப்பொருள் பாவனையால் பாதிக்கப்பட்டவர்கள் உள்ளிட்ட சமூகத்தின் பின்தங்கிய மற்றும் ஒதுக்கப்பட்ட பிரிவினரின் நலன், சமூக நீதி மற்றும் அதிகாரமளித்தலுக்கு இது பொறுப்பாகும். பாகுபாடு-எதிர்ப்புக் கொள்கைகளை சிறப்பாகச் செயல்படுத்த, இந்த ஓரங்கட்டப்பட்ட குழுக்களைப் பற்றிய சட்டத்தை அமல்படுத்துவதற்கும் இது உதவுகிறது.[2] இதன் மூத்த அமைச்சர் வீரேந்திர குமார் காதிக் ஆவார். இணை அமைச்சர்கள் [ராம்தாஸ் அதவாலே]], பிரதிமா பூமிக் மற்றும் அ. நாராயணசாமி ஆவர்.
# சமூக நீதி மற்றும் அதிகாரமளித்தல் அமைச்சகம், இந்தியா

## அமைப்பு

இந்த அமைச்சகம் ஐந்து பணியகங்களைக் கொண்டுள்ளது. அவைகள் ஒவ்வொன்றும் ஒரு இணைச் செயலாளர் தலைமையில்: பட்டியல் சாதியினரும் பட்டியல் பழங்குடியினரும் மேம்பாட்டு பணியகம்; இதர பிற்படுத்தப்பட்ட வகுப்பினர் பணியகம், மகளிர் & ஊனமுற்றோர் பணியகம்; சமூக பாதுகாப்பு பணியகம்; மற்றும் திட்டம், ஆராய்ச்சி, மதிப்பீடு மற்றும் கண்காணிப்பு பணியகம்.
# சமூக நீதி மற்றும் அதிகாரமளித்தல் அமைச்சகம், இந்தியா

## சட்டப்பூர்வ அமைப்புகள்

- மாற்றுத்திறனாளிகளுக்கான தலைமை ஆணையர் அலுவலகம், புது தில்லி
- மதியிறுக்கம் (ஆட்டிசம்) உள்ள நபர்களின் நலனுக்கான தேசிய அறக்கட்டளை
- இந்திய மறுவாழ்வு நிறுவனம்
# சமூக நீதி மற்றும் அதிகாரமளித்தல் அமைச்சகம், இந்தியா

## சட்டப்பூர்வ அமைப்புகள்

### தேசிய நிறுவனங்கள்

- அலி யாவர் ஜங் தேசிய செவித்திறன் குறைபாடு நிறுவனம், மும்பை (*AYJNIHH*)
- தீன்தயாள் உபாத்யாயா உடல் ஊனமுற்றோருக்கான நிறுவனம், புது தில்லி
- இயக்க நரம்பணு குறைபாடுகளுக்கான தேசிய நிறுவனம், கொல்கத்தா
- தேசிய மனநலம் பாதிக்கப்பட்டோர் நிறுவனம், செகந்திராபாத் (*NIMH*)
- தேசிய பார்வை ஊனமுற்றோர் நிறுவனம் (*NIVH*), தேராதூன்
- தேசிய மறுவாழ்வு பயிற்சி மற்றும் ஆராய்ச்சி நிறுவனம், கட்டாக் (*NIRTAR*)
- பல குறைபாடுகள் உள்ள நபர்களின் அதிகாரமளிப்பதற்கான தேசிய நிறுவனம் (*NIEPMD*), சென்னை
- இந்திய சைகை மொழி ஆராய்ச்சி மற்றும் பயிற்சி மையம் (*ISLRTC*)
# சமூக நீதி மற்றும் அதிகாரமளித்தல் அமைச்சகம், இந்தியா

## சட்டப்பூர்வ அமைப்புகள்

### பொதுத்துறை நிறுவனங்கள்

- தேசிய பிற்படுத்தப்பட்டோர் நிதி மற்றும் மேம்பாட்டு கழகம் (*NBCFDC*)
- தேசிய ஊனமுற்றோர் நிதி மற்றும் மேம்பாட்டு கழகம் (NHFDC)
- இந்திய செயற்கை உறுப்புகள் உற்பத்தி கழகம் (*ALIMCO*), கான்பூர்
- மாற்றுத்திறனாளிகளுக்கான ஒருங்கிணைந்த பிராந்திய மையங்கள்
# சமூக நீதி மற்றும் அதிகாரமளித்தல் அமைச்சகம், இந்தியா

## சட்டப்பூர்வ அமைப்புகள்

### பொது மற்றும் தனியார் கூட்டமைப்பு நிறுவனம்

- இந்திய முதுகெலும்பு காய சிகிச்சை மையம்
# சமூக நீதி மற்றும் அதிகாரமளித்தல் அமைச்சகம், இந்தியா

## நிறைவேற்றும் சட்டம்

- பெற்றோர் மற்றும் மூத்த குடிமக்களின் பராமரிப்பு மற்றும் நலன் சட்டம், 2007
# சமூக நீதி மற்றும் அதிகாரமளித்தல் அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# ஐதராபாத்து நிசாம்களின் நகைகள்

**ஐதராபாத்து நிசாம்களின் நகைகள்** (*Jewels of the Nizams of Hyderabad*) ஐதராபாத் இராச்சியத்தை ஆண்ட நிசாம்களின் நகைகளின் தொகுப்பாகும். இது இன்றைய இந்தியாவில் உள்ள நகைகளின் மிகப்பெரிய மற்றும் விலையுயர்ந்த சேகரிப்புகளில் ஒன்றாக உள்ளது. இந்திய ஒன்றியத்துடன் தங்கள் இராச்சியத்தை இணைத்த பிறகு, நிசாம் மற்றும் அவரது வாரிசுகள் சேகரிப்பை எடுக்க இந்திய அரசாங்கத்தால் தடை விதிக்கப்பட்டது. பல வழக்குகளுக்குப் பிறகு, இந்திய அரசாங்கத்தால் நிசாமின் அறக்கட்டளையிலிருந்து 1995 ஆம் ஆண்டில் மதிப்பிடப்பட்ட $13 மில்லியனுக்கு வைரம் வாங்கப்பட்டது. மேலும் நிசாம்களின் மற்ற நகைகளுடன், மும்பையில் உள்ள இந்திய ரிசர்வ் வங்கியின் பெட்டகங்களில் வைக்கப்பட்டுள்ளது.  
நிசாம்களின் அரச சிம்மாசனம், 18 ஆம் நூற்றாண்டின் முற்பகுதியில் இருந்து 20 ஆம் நூற்றாண்டின் முற்பகுதி வரை ஆபரணங்களால் பதிக்கப்பட்டிருந்தன. கிருஷ்ணா மாவட்டத்தில் உள்ள வைர சுரங்கத்திருந்து கிடைத்த (தற்போது ஆந்திர ராயலசீமா வைர சுரங்க குழுமம்), பர்மிய மாணிக்கங்கள் மற்றும் ஸ்பைனல்கள் மற்றும் பசுரா மற்றும் மன்னார் வளைகுடாவில் இருந்து கிடைக்கும் முத்துக்கள், குண்டூர் மாவட்டத்தில் உள்ள கொல்லூர் வைரச் சுரங்கத்தில் இருந்து கொலம்பிய மரகதம், வைரம் உள்ளிட்ட ரத்தினங்களால் அலங்கரிக்கப்பட்ட தங்கம் மற்றும் வெள்ளியில் வடிவமைக்கப்பட்டுள்ளது.  
கிட்டத்தட்ட 2,000 காரட் (0.40 கிலோ) எடையுள்ள வைரங்கள் மற்றும் மரகதங்கள் , 40,000 சோவுக்கும் அதிகமான முத்துக்கள் உட்பட 173 நகைகள் உள்ளன. சேகரிப்பில் இரத்தினக் கற்கள், தலைப்பாகை ஆபரணங்கள், கழுத்தணிகள், பதக்கங்கள், இடுப்புவார்கள், ஆடைப்பட்டயம், தோடுகள், கவசங்கள், வளையல்கள், கொலுசுகள், தெறிகள், கடிகார சங்கிலிகள், மோதிரங்கள், மெட்டிகள் மற்றும் மூக்குத்திகள் ஆகியவை இதில் அடங்கும். அவற்றில் 465 முத்துக்கள் பதிக்கப்பட்ட சட்லடா எனப்படும் ஏழு சரங்கள் கொண்ட பசுரா முத்து நகையும் உள்ளது. 184.75 காரட் எடையுள்ள உலகின் ஐந்தாவது பெரிய வைரமான ஜேக்கப் வைரம், சௌமகல்லா அரண்மனையில் தனது தந்தையின் காலணியின் கால் விரலில் இருந்து கடைசி நிசாம் ஓசுமான் அலி கான் கண்டுபிடித்தார்.
# ஐதராபாத்து நிசாம்களின் நகைகள்

## நகைகளின் வரலாறு

1967 இல் ஐதராபாத்தின் கடைசி நிசாம் ஓசுமான் அலி கான் இறந்த பல ஆண்டுகளுக்குப் பிறகு 1995 ஆம் ஆண்டில் இந்திய அரசு ₹218 கோடிக்கு (சுமார் 70 மில்லியன் அமெரிக்க டாலர்கள்) நகைகளை வாங்கியது. இந்த சேகரிப்புகளை வெறும் 25 மில்லியன் டாலர்களுக்கு வாங்க அரசாங்கம் முயற்சித்தது. பதினைந்து ஆண்டுகளுக்குப் பிறகு, இந்தியாவின் உச்ச நீதிமன்றம் இறுதியாக சுமார் 65 மில்லியன் டாலர் விலையை நிர்ணயித்தது. சோதேபியின் உண்மையான விலையான 350 மில்லியன் டாலர் மதிப்பைக் காட்டிலும் மிகக் குறைவு. பங்குகளின் மிகப்பெரிய பகுதி ($20 மில்லியன்) நிசாமின் முதலாவது பேரன் முகரம் ஜாவுக்கு சென்றது.
# இளவரசர் வைரம்

**இளவரசர் வைரம்** (*Princie Diamond*) என்பது கோல்கொண்டா சுரங்கங்களில் 300 ஆண்டுகளுக்கு முன்பு கண்டுபிடிக்கப்பட்ட தோராயமாக 34.65 காரட் எடை கொண்ட ஆடம்பரமான அடர் இளஞ்சிவப்பு நிற வைரமாகும். தாரியா-இ-நூர் (சுமார். 175 முதல் 195 காரட்), நூர்-ஓல்-ஐன் (சுமார். 60 காரட்) க்குப் பிறகு, இளவரச வைரமானது உலகின் நான்காவது பெரிய இளஞ்சிவப்பு வைரமாக நம்பப்படுகிறது என்று கிறிஸ்டி ஏல நிறுவனம் கூறுகிறது.
# இளவரசர் வைரம்

## இயற்பியல் பண்புகள்

அமெரிக்காவின் இரத்தினவியல் நிறுவனம், இந்த வைரத்தை ஆடம்பரமான அடர் இளஞ்சிவப்பு, இயற்கை நிறம், விஎஸ்2 தெளிவு, வகை IIa என வகைப்படுத்துகிறது. மேலும், புற ஊதா ஒளியில் வெளிப்படும் போது பிரகாசமான ஆரஞ்சு-சிவப்பு ஒளிரும் தன்மையைக் காட்டும் பண்பும் இதற்கு உண்டு எனவும், புற ஊதா ஒளிக்கு இந்த வகையான எதிர்வினை இந்திய வம்சாவளியைச் சேர்ந்த வைரங்களுக்கு பொதுவானது எனவும் அந்நிறுவனம் கூறுகிறது. இந்த ஆய்வகத்தின் மூலம் சென்ற 7 மில்லியனுக்கும் அதிகமான வைரங்களில், 40 க்கும் மேற்பட்ட வைரங்கள் இந்த நிகழ்வை வெளிப்படுத்தவில்லை. மேலும் இளவரச அந்தப் பண்பை வைத்திருக்கும் மிகப்பெரிய இளஞ்சிவப்பு வைரமாகும்.
# இளவரசர் வைரம்

## வரலாறு

சுமார் 300 ஆண்டுகளுக்கு முன்பு கோல்கொண்டா சுரங்கத்தில் வைரம் கண்டுபிடிக்கப்பட்டது. இது இளவரசன் ("பிரின்சி") அல்லது வேறு பெயரால் அறியப்படுவதற்கு நீண்ட காலத்திற்கு முன்பே, இது ஐதராபாத்து இராச்சிய அரச குடும்பத்தைச் சேர்ந்தது (ஐதராபாத் நிசாம்கள்). அப்போதைய ஐதராபாத்து நிசாம் 1960 ஆம் ஆண்டு சோதேபியில் ஏலம் எடுத்தார். இது 46,000 பிரித்தானிய பவுண்டுகளுக்கு வான் கிளீஃப் & ஆர்பெல்ஸ் என்ற நகைக்கடையின் இலண்டன் கிளையால் வாங்கப்பட்டது. பின்னர் அது அவர்களின் பாரிஸ் கடைக்கு அனுப்பப்பட்டது, அங்கு பரோடாவின் மகாராணியான சீதா தேவியின் பதினான்கு வயது மகனான சாயாஜிராவ் கெய்க்வாட் (1945-1985) என்பவரின் நினைவாக பியர் ஆர்பெல்ஸால் "பிரின்சி" என்று பெயரிடப்பட்டது.  
இது 16 ஏப்ரல் 2013 அன்று நியூயார்க்கில் கிறிஸ்டி நிறுவனத்தால் ஒரு சாதனை விலைக்கு ஏலம் விடப்பட்டது. 45 மில்லியன் டாலர்களுக்கும் அதிகமாக விற்பனையாகும் என எதிர்பார்க்கப்பட்டது. நிகழ்வில் இது 39.3 மில்லியன் டாலர்களை மட்டுமே ஈட்டியது. இது இன்னும் சாதனை விலையில் உள்ளது. இது இதுவரை ஏலத்தில் விற்கப்பட்ட கோல்கொண்டா சுரங்க வைரம் மற்றும் கிறிஸ்டியில் விற்கப்பட்ட நகைகளுக்கு அதிக விலை என்ற சாதனையை படைத்தது. இது முந்தைய உள்ளூர் சாதனையான 24.4 மில்லியன் டாலர்களை முறியடித்தது. இது ஒரு அநாமதேய சேகரிப்பாளரால் தொலைபேசி மூலம் ஏலம் எடுக்கப்பட்டது.
# இளைஞர் நலம் மற்றும் விளையாட்டு அமைச்சகம், இந்தியா

**இளைஞர் விவகாரங்கள் மற்றும் விளையாட்டு அமைச்சகம்** என்பது இந்திய அரசின் அமைச்சகங்களில் ஒன்றாகும். இதன் மூத்த அமைச்சர் அனுராக் தாக்கூர் மற்றும் இணை அமைச்சர் நிசித் பிரமாணிக் ஆவார்.  
இந்த அமைச்சகம் சிறந்த விளையாட்டு வீரர்களுக்கும், பயிற்சியாளர்களுக்கும் அருச்சுனா விருது, கேல் ரத்னா விருது, துரோணாச்சார்யா விருது வழங்குகிறது. மேலும் இந்த அமைச்சகத்தின் கீழ் இந்திய விளையாட்டு மேம்பாட்டு ஆணையம்
நாட்டு நலப்பணித் திட்டம், நேரு யுவ கேந்திரா சங்கதன் மற்றும் ராஜீவ் காந்தி தேசிய இளைஞர் மேம்பாட்டு நிறுவனம் செயல்படுகிறது.
# இளைஞர் நலம் மற்றும் விளையாட்டு அமைச்சகம், இந்தியா

## அமைப்புகள்

இந்த அமைச்சகத்தின் கீழ் உள்ள அமைப்புகள்.
- இந்திய விளையாட்டு மேம்பாட்டு ஆணையம்
- நாட்டு நலப்பணித் திட்டம்
- நேரு யுவ கேந்திரா சங்கதன்
- ராஜீவ் காந்தி தேசிய இளைஞர் மேம்பாட்டு நிறுவனம், திருப்பெரும்புதூர், தமிழ்நாடு
- இராஜீவ் காந்தி தேசிய இளைஞர் மேம்பாட்டு மண்டல நிறுவனம், சண்டிகர்
- தேசிய விளையாட்டுப் பல்கலைக்கழகம்
- இலட்சுமி பாய் தேசிய உடற்கல்வி பல்கலைக்கழகம்
- இந்திய சாரணர் இயக்கம்
- தேசிய ஊக்கமருந்து எதிர்ப்பு நிறுவனம்
- தேசிய ஊக்கமருந்து பரிசோதனை ஆய்வகம்
- நேதாஜி சுபாஷ் தேசிய விளையாட்டு நிறுவனம் (*NSNIS*)
# இளைஞர் நலம் மற்றும் விளையாட்டு அமைச்சகம், இந்தியா

## வழங்கும் விருதுகள்

- அருச்சுனா விருது
- கேல் ரத்னா விருது
- துரோணாச்சார்யா விருது
- தியான் சந்த் விருது (வாழ்நாள் விருது)
# இளைஞர் நலம் மற்றும் விளையாட்டு அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# புள்ளியியல் மற்றும் திட்ட அமலாக்க அமைச்சகம், இந்தியா

**புள்ளியியல் மற்றும் திட்ட அமலாக்க அமைச்சகம்** என்பது இந்திய அரசின் அமைச்சகங்களில் ஒன்றாகும். இந்த அமைச்சகத்தின் கீழ் புள்ளியியல் துறை மற்றும் திட்ட செயலாக்கத் துறைகள் உள்ளது. தற்போது ராவ் இந்தர்ஜித் சிங் இந்த அமைச்சகத்தின் தனிப்பொறுப்புடன் கூடிய இணை அமைச்சராக உள்ளார்.
# புள்ளியியல் மற்றும் திட்ட அமலாக்க அமைச்சகம், இந்தியா

## அமைப்புகள்

### புள்ளியியல் துறை

புள்ளியியல் துறை கீழ் கண்ட 2 அலுவலகங்களைக் கொண்டுள்ளது.
- இந்தியப் புள்ளியியல் கழகம்
- தேசிய மாதிரி ஆய்வு அலுவலகம் (*NSSO*)
# புள்ளியியல் மற்றும் திட்ட அமலாக்க அமைச்சகம், இந்தியா

## அமைப்புகள்

### திட்ட அமலாக்கத் துறை

திட்ட அமலாக்கத்துறை 3 பிரிவுகளைக் கொண்டுள்ளது.
- உள்கட்டமைப்பு கண்காணிப்பு மற்றும் திட்டக் கண்காணிப்பு அலுவலகம்
- நாடாளுமன்ற உறுப்பினர் தொகுதி வளர்ச்சி நிதி திட்டம்
- தேசிய புள்ளியியல் ஆணையம் (*MOSPI*)